ಜಮ್ಮು ಕಾಶ್ಮೀರ ವಕೀಲನ ಮೇಲೆ ಗುಂಡು ಹಾರಿಸಿ ಕೊಲೆ ಶ್ರೀನಗರ: ಇಂದು ಸಂಜೆ 06:45ರ ಸುಮಾರಿಗೆ ದುಷ್ಕರ್ಮಿಯೊಬ್ಬ ಜಮ್ಮು ಕಾಶ್ಮೀರ ಮೂಲದ ವಕೀಲ ಬಾಬರ್ ಖಾದ್ರಿ ಅವರನ್ನು ಗುಂಡು ಹೊಡೆದು ಹತ್ಯೆ ಗೈದಿದ್ದಾನೆ. ಶ್ರೀನಗರದ ಹವಾಲ ಎಂಬಲ್ಲಿ ಘಟನೆ ನಡೆದಿದೆ. ವಕೀಲೀ ವೃತ್ತಿ ಮಾತ್ರವಲ್ಲದೆ ಟಿ.ವಿಗಳಲ್ಲಿನ ಡಿಬೇಟ್ಗಳು ಭಾಗಿಯಾಗುತ್ತಿದ್ದ ಬಾಬರ್ ಖಾದ್ರಿ. ವಿರೋಧಿಗಳನ್ನು ಹೊಂದಿದ್ದರು ಎನ್ನಲಾಗಿದೆ. ಮೂರು ದಿನಗಳ ಹಿಂದಷ್ಟೇ ಸ್ಕ್ರೀನ್ ಶಾಟ್ ಒಂದನ್ನು ಟ್ವೀಟ್ ಮಾಡಿದ್ದ ಅವರು. ತಮ್ಮ ಬಗ್ಗೆ ಸುಳ್ಳು ಸುದ್ದಿ ಹರಡುತ್ತಿರುವ ವ್ಯಕ್ತಿಗಳ ಮೇಲೆ ಕ್ರಮ ಕೈಗೊಳ್ಳುವಂತೆ ಜಮ್ಮು ಪೊಲೀಸರಿಗೆ ಒತ್ತಾಯಿಸಿದ್ದರು. ಇದರ ಬೆನ್ನಲ್ಲೇ ಇಂದು ಸಂಜೆ ಅನಾಮಿಕನೊಬ್ಬ ಬಾಬರ್ ಖಾದ್ರಿ ಅವರನ್ನು ಗುಂಡಿಟ್ಟು ಕೊಲೆ ಮಾಡಿದ್ದಾನೆ. ಸ್ಥಳಕ್ಕೆ ಭೇಟಿ ನೀಡಿ ಪರಿಶೀಲನೆ ನಡೆಸಿರುವ ಪೊಲೀಸರು ಪ್ರಕರಣ ದಾಖಲಿಸಿಕೊಂಡಿದ್ದು, ಆರೋಪಿಗಾಗಿ ಹುಟುಕಾಟ ಆರಂಭಿಸಿದ್ದಾರೆ.